મુંબઇ: દેશમાં ઊંચી આયાત ડ્યૂટીના પગલે સોનાની આયાતમાં સતત ઘટાડો થઈ રહ્યો છે. ઓગસ્ટ મહિનામાં પણ સોનાની આયાતમાં ૭૭ ટકાનો ઘટાડો નોંધાતો જોવાયો છે. કેન્દ્રની કોમર્સ મિનિસ્ટ્રીના ડેટા અનુસાર પાછલા વર્ષે ઓગસ્ટ મહિનામાં સોનાની આયાત ૪.૯૫ અબજ ડોલર રહી હતી, જે ચાલુ વર્ષે ઘટીને માત્ર ૧.૧૧ અબજ ડોલર જોવાઇ છે. નોંધનીય છે કે ફેબ્રુઆરીથી સતત સોનાની આયાતમાં ઘટાડો થઇ રહ્યો છે. સોનાની આયાતમાં સતત ઘટાડાના પગલે વેપાર ખાધને નીચી રાખવામાં મદદ મળશે.